Tudásunk több forrásból táplálkozik. Egyrészt egyetemi, főiskolai és nemzetközi tanfolyami tanulmányaink, másrészt a több évtizedes napi rendszeres sportedzés és edzésvezetés során összegyűlő tapasztalatok nyújtják az alapot.
Nemzetközi kapcsolatrendszerünk lehetővé teszi, hogy Európa legjelentősebb fitness szakrendezvényein és legkiválóbb aerobik és fitness szakembereitől sajátíthassuk el az újdonságokat. Ezeket az újdonságokat teszteljük és adaptáljuk hazai környezetünkhöz.
Szakmai könyvtárunk fejlesztése valamint multimédiás tudásbázisunk gazdagítása a cég alapfeladatai közé tartozik.
Végül pedig ne felejtsük el, hogy csapatunk nagy tapasztalatokkal rendelkező kreatív oktatókból áll, akik saját fejlesztésű technikáikat és módszereiket is alkalmazzák az oktatási anyagainkban nagy sikerrel.